|  |
| --- |
| POZIV JAVNOSTI ZA DOSTAVU MIŠLJENJA, PRIMJEDBI I PRIJEDLOGA O NACRTU**STRATEGIJE PILOT PODRUČJA I AKCIJSKOG PLANA ZA ODRŽIVOST ZELENIH POVRŠINA U GRADU VARAŽDINU** **U OKVIRU PROJEKTA HICAPS** PUTEM INTERNETSKOG SAVJETOVANJA SA JAVNOŠĆU |
| RAZLOZI DONOŠENJA AKTA | Grad Varaždin od 1. lipnja 2017. godine partner je u projektu HICAPS – HIstorical CAstle ParkS odobrenom u sklopu EU programa Interreg Central Europe sa prioritetnom osi prirode i kulture, a s ciljem poticanja trajnog rasta na području Srednje Europe. Glavni cilj HICAPS projekta je povezivanje s međunarodnom mrežom gradova koji imaju iskustva i potrebu za boljom turističkom i javnom valorizacijom hortikulturnih površina u sklopu povijesnih jezgri i dvoraca.Tijekom provedbe projekta koji završava 31. svibnja 2020. godine, projektni partneri realizirali su pilot projekte uređenja te su zajedno radili na konceptu Transnacionalne strategije za procjenu kulturne baštine i potencijala povijesnih parkova. U gradu Varaždinu u sklopu projekta sredinom 2019. godine izvedeni su radovi na pilot području, odnosno revitaliziran je dio šetališta Josipa Juraja Strossmayera u Varaždinu; obnovljen je zid u središnjem dijelu, uređene su pješačke staze i posađene su trajnice i sezonsko cvijeće. Kako bi za zelene površine u gradovima postojali konkretni planovi, svi projektni partneri razvijaju lokalne akcijske planove na temu kulturne baštine i potencijala povijesnih parkova. I Grad Varaždin pristupio je izradi Strategije pilot područja i Akcijskog plana za održivost zelenih površina u Gradu Varaždinu u okviru projekta HICAPS koji obuhvaća informacije o valorizaciji povijesnih parkove te informacije o potrebama za revitalizacijom parkova, kao i preporuke za održivost nakon završetka projekta.Kako bi projektni partneri pokazali dodatnu predanost u realizaciji projekta i lokalnih akcijskih planova, na razini projekta odlučeno je kako će lokalni akcijski planovi biti usvojeni od strane gradskog odnosno općinskog vijeća.  |
| CILJEVI PROVOĐENJA SAVJETOVANJA | Upoznavanje javnosti i svih zainteresiranih subjekata, građanstva te pravnih i fizičkih osoba s Nacrtom Strategije pilot područja (šetalište Josipa Jurja Strossmayera) i Akcijskim planom za održivost zelenih površina u Gradu Varaždinu koji se odnosi na šetalište Josipa Jurja Strossmayera, park pape Ivana Pavla II i šetalište Vatroslava Jagića u Varaždinu, a radi dobivanja mišljenja, primjedbi i prijedloga i eventualno prihvaćanja zakonitih i stručno utemeljenih prijedloga, primjedbi i mišljenja. |
| ROK ZA PODNOŠENJE MIŠLJENJA, PRIMJEDBI I PRIJEDLOGA | Od 22. svibnja do 28. svibnja 2020. godine |
| ADRESA I NAČIN PODNOŠENJA MIŠLJENJA, PRIMJEDBI I PRIJEDLOGA | Grad Varaždin, Upravni odjel za EU projekte, upravljanje imovinom i gospodarstvo, Preradovićeva 10, 42000 Varaždin s naznakom Primjedbe, prijedlozi i mišljenja na nacrt Strategije pilot područja i Akcijskog plana za održivost zelenih površina u Gradu Varaždinu u okviru projekta HICAPS ili na e-mail adresu: gospodarstvo@varazdin.hr |
|  Sukladno odredbama članka 73. Poslovnika o radu Gradskog vijeća Grada Varaždina („Službeni vjesnik Grada Varaždina“ broj 4/14) izrađivač nacrta akta, nakon provedenog postupka savjetovanja sastavlja izvješće u kojem su sadržane prihvaćene ili neprihvaćene primjedbe i prijedlozi iz rasprave te ga objavljuje na službenoj Internet stranici Grada.  |